ดีเดย์! “รบ.ญี่ปุ่น” สั่งห้าม “คนไทย-72 ชาติ” เข้าประเทศ คุมเข้มสกัดโควิด-19
ดีเดย์! “รบ.ญี่ปุ่น” สั่งห้าม “คนไทย-72 ชาติ” เข้าประเทศ คุมเข้มสกัดโควิด-19
3 เม.ย. 2563

สถานเอกอัครราชทูตไทย ณ กรุงโตเกียว ประเทศญี่ปุ่น ได้เผยแพร่ประกาศจากรัฐบาลญี่ปุ่น ซึ่งสั่งห้ามไม่ให้ชาวไทยและนักท่องเที่ยวอีก 72 ประเทศเข้าประเทศ โดยมีผลตั้งแต่เวลา 00.00 น. ของวันที่ 3 เม.ย.นี้ ตามเวลาญี่ปุ่น
อย่างไรก็ตาม คำสั่งดังกล่าวจะยกเว้นแก่ผู้มีถิ่นพำนักถาวร คู่สมรสหรือบุตรของบุคคลสัญชาติญี่ปุ่น คู่สมรสหรือบุตรของผู้มีถิ่นพำนักถาวร และผู้มีถิ่นพำนักระยะยาว
ทั้งนี้ ผู้ที่ได้รับการยกเว้นจะต้องปฏิบัติตามมาตรการกักกันโรคอย่างเคร่งครัด โดยจะมีการคัดกรองเชื้อไวรัสโควิด-19 และจะต้องถูกกักตัว 14 วัน ในสถานที่ที่ทางการญี่ปุ่นจัดเตรียมไว้ และไม่ใช้ระบบขนส่งสาธารณะ
นอกจากนี้ รัฐบาลญี่ปุ่นยังขอให้เที่ยวบินต่าง ๆ ลดจำนวนผู้โดยสารลง เพื่อลดความเสี่ยงในการแพร่เชื้อโควิด-19